Diari Oficial de la Generalitat Valenciana


Sumari del DOGV 4368, del 30-10-2002 (2002/11370)

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 22 de novembre del 2001, de la Conselleria de Benestar Social per la qual es regulen i es convoquen ajudes en matèria de Servicis Socials en el Sector de Discapacitats per a l'any 2002, i determinats per la Resolució de 25 de febrer del 2002 (DOGV núm. 4.200, de 28 de febrer del 2002).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11007


Data del document
:   25-10-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * ajuda als discapacitats
    * servei social
    * suport econòmic
    * ajuda pública

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 22 de novembre del 2001, de la Conselleria de Benestar Social per la qual es regulen i es convoquen ajudes en matèria de Servicis Socials en el Sector de Discapacitats per a l'any 2002, i determinats per la Resolució de 25 de febrer del 2002 (DOGV núm. 4.200, de 28 de febrer del 2002). [2002/X11723]
  
L'Orde de 22 de novembre del 2001 de la Conselleria de Benestar Social, per la qual es regulen i es convoquen ajudes en matèria de Servicis Socials en el Sector de Discapacitats per a l'any 2002 publicada en el DOGV núm. 4.139, de data 30 de novembre del 2001, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les mencionades ajudes a l'aprovació dels crèdits corresponents.
  
Aprovada i publicada la Llei 10/2001 de 27 de desembre de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre del 2001), en aplicació del que establix la disposició addicional tercera de la citada Orde, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir per mitjà de la Resolució de 25 de febrer del 2002 de la Conselleria de Benestar Social (DOGV núm. 4.200 de 28 de febrer del 2002) a donar publicitat als crèdits i a les línies de subvenció destinades a finançar les ajudes regulades en l'Orde de 22 de novembre del 2001, de la Conselleria de Benestar Social, per la qual es regulen i es convoquen ajudes en matèria de Servicis Socials en el Sector de Discapacitats per a l'any 2002.
  
Posteriorment a través de la Resolució de 20 d'agost del 2002 de la Conselleria de Benestar Social (DOGV núm. 4.321 de 26 d'agost del 2002) es va modificar el crèdit d'una de les línies que han de finançar les ajudes convocades per mitjà de la mencionada Orde de 22 de novembre del 2001.
  
Novament en estos moments hi ha disponibilitat pressupostària en una de les línies arreplegades en la Resolució de 25 de febrer del 2002, la qual cosa permet incrementar el finançament de l'Orde de 22 de novembre del 2001 de la Conselleria de Benestar Social.
  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000 de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001, de 18 de desembre (DOGV núm. 3.837 de 15 de setembre de 2000, i núm. 4.165 de 10 de gener de 2002), resolc:
  
Primer
  
Modificar la quantia del crèdit destinat a finançar l'Orde de 22 de novembre del 2001, de la línia de subvenció que a continuació es detalla:
  
Denominació: Servicis Socials Especialitzats Discapacitats
  
Línia de subvenció: T0676/000/02
  
Consignació pressupostària: Increment de 129.391,79 euros i passa de 04.191.393,59 euros a 57.942.452,38 euros
  
Procedència i quantia dels fons :
  
- Propis no condicionats: 58.723.716,38 euros
  
- Propis condicionats: 338.390 euros
  
- Externa: Ministeri de Treball i Assumptes Socials: 338.390 euros
  
Segon
  
Publicar la present resolució en el Diari Oficial de la Generalitat Valenciana.
  
València, 25 d'octubre de 2002.- El conseller: Rafael Blasco Castany.